**Bătrânul cerșetor**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La colțul străzii e un cerșetor

Cu mâna-ntinsă, către-o altă lume

Decât aceea unde, fără nume,

El ispășeste râsul tuturor.

Adolescenții se mai țin de glume

Și-i pun în palmă semne de-ale lor,

El e bătrân și înțelegător,

Cu noi, cu toții, dar, cu cei mici, anume.

Și cine observă, înt-o doară,

Ca el e-aici din vremuri de demult,

Imperturbabil, în acest tumult,

El, cerșetorul, a uitat să moară.

Sub zdreanța lui, minunea se-ntrupează,

În el e Dumnezeu, ce stă de paza.